**Приложение № 8**

**ПРОЕКТ!**

**Д О Г О В О Р**

**за УСЛУГА**

Днес, ...................2017 г., в гр. София, между:

**“БДЖ–ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София 1080, община Столична, район “Средец”, ул.”Иван Вазов” № 3, вписано в Търговския регистър при Агенцията по вписванията с ЕИК № 175405647, ИН по ДДС № BG 175405647, представлявано от **инж. Христо Игнатов Иванов** – Управител, наричано по-долу за краткост **“ВЪЗЛОЖИТЕЛ”,**

и

............................................................................................., със седалище и адрес на управление: .........................................................................................., вписано в Търговския регистър при Агенцията по вписванията, ЕИК №............................, ИН по ДДС № ........................, притежаващо Лиценз/и №.............................., представлявано от ......................................................... - наричано по-долу **“ИЗПЪЛНИТЕЛ”**, от друга страна,

**на основание чл.194, ал.1 от Закона за обществени поръчки /ЗОП/ и утвърден протокол от ……………….. от управителя на „БДЖ – Пътнически превози” ЕООД” след проведена обществена поръчка-събиране на оферти с обява проведена по реда и условията на Глава двадесет и шеста от ЗОП, се сключи настоящият Договор за следното**:

1. **ПРЕДМЕТ И СРОК НА ДОГОВОРА**

**1.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши, при условията на настоящия договор **голям периодичен ремонт на 2 броя електрически локомотиви серии 44 и/или 45, собственост на „БДЖ - Пътнически превози” ЕООД**, в съответствие с

Техническите изисквания на Възложителя - **Приложение № I** – към настоящия договор и:

- “Правилник за деповски ремонт и поддържане на електрически локомотиви на БДЖ” – сигн. № ЛС0103;

- „Предложение” с допълнения и изменения на правилник сигн.№ ЛС0103 - **Приложение № I.1**;

– СПИСЪК на частите, подлежащи на задължителна ултразвукова и/или пенетрантна дефектоскопия при извършване на голям периодичен ремонт на електрически локомотиви серии 44 и/или 45 - **Приложение № I.2**;

- правилници, предписания, методики, измервателни карти свързани с ремонта на ТПС в „БДЖ – Пътнически превози” ЕООД;

Техническо предложение на Изпълнителя – **Приложение № II**;

ЦЕНОРАЗПИС на Изпълнителя с посочен обем ремонтно – възстановителни дейности, които биха потенциално възникнали извън задължителната част, като за всяка дейност се посочени: наименование на операцията, наименование на частта/възела, който трябва да бъде подменен/ремонтиран, труд в човекочасове и стойност, както и стойност на резервната част/възел – **Приложение № III** към настоящия договор.

1.1.1 При извършването на голям периодичен ремонт /**ГПР/**, задължително се извършва и **ПРСС** /периодична ревизия на спирачната система/, съгласно **ПП\_ПЛС 417/13**.

**1.2.** В предмета на договора е включен и допълнителния обем ремонт, който се определя от конкретното техническо състояние на всеки локомотив, констатира се след демонтажа и разглобяването на всички агрегати, възли, части и последващо извършване на проверки, оразмеряване, дефектоскопия и др., съгласува се от представителите на Възложителя и Изпълнителя и се удостоверява с двустранно подписани констативни протоколи с пълното описание на допълнителните ремонтни операции, необходимите резервни части и материали.

1.2.1. Стойността на допълнителния обем ремонт за всеки един локомотив, не може да надвишава 10% /десет процента/ от стойността за голям периодичен ремонт на всеки един локомотив по-отделно. Не се допускат допълнителни ремонтно възстановителни дейности, извън посочените в представения Ценоразпис от Изпълнителя.

**1.3.** Настоящият договор се сключва за срок от 6 /шест/ месеца, считано от датата на подписването или до изчерпване на стойността, в зависимост от това кое условие настъпи по-рано.

1. **СТОЙНОСТ И НАЧИН НА ПЛАЩАНЕ**

**2.1.** Стойността за голям периодичен ремонт на един брой електрически локомотив серия 44 и/или 45, е съгласно ценовото предложение на Изпълнителя, ……………………… без ДДС, от които:

2.1.1. За извършване на задължителен обем ремонт на 1 /един/ брой електрически локомотив серия 44 и/или 45 ……………………… /…………./ лева без ДДС

2.1.2. За извършване на допълнителен обем ремонт на 1 /един/ брой електрически локомотив серия 44 и/или 45, не повече от 10% от единичната цена за голям периодичен ремонт на един брой електрически локомотив серия 44 и/или 45 по т.1.1. от Ценовото предложение на Изпълнителя.

Допълнителния обем ремонт се определя от конкретното техническо състояние на всеки един локомотив.

Необходимостта от допълнителен обем ремонт се констатира след демонтажа и разглобяването на всички агрегати, възли, части и последващо извършване на проверки, оразмеряване, дефектоскопия и др.

Стойността за допълнителен обем ремонт формиран съгласно Ценоразписа на Изпълнителя - Приложение №1 към Ценовото предложение на Изпълнителя, е сума от:

* стойността на необходимите резервни части и
* обема труд в човекочасове по часовата ставка за труда в лева/евро на час.

*Забележка \* Изпълнителят няма право да претендира за извършване на допълнителен обем ремонт, респективно няма право да фактурира допълнителен обем ремонт за плащане извън Ценоразписа -Приложение №1 към Ценовото предложение.*

**2.2.** Обща стойност на договора за цялостно изпълнение на извършване на голям периодичен ремонт на 2 /два/ броя електрически локомотиви серия 44 и/или 45, е до ....................... лева без ДДС (*словом:*.......................................................лева без ДДС) с включен в него до 10% допълнителен ремонт по необходимост.

2.2.1.В стойността за цялостно изпълнение на услугата Извършване на голям периодичен ремонт на 2 броя електрически локомотиви серии 44 и/или 45, собственост на „БДЖ - Пътнически превози” ЕООД”, са включени: всички разходи за труд, задължителни проверки, измервания, дефектоскопия, материали, агрегати и резервни части, необходими за извършване на услугата, съгласно:

- “Правилник за деповски ремонт и поддържане на електрически локомотиви на БДЖ” – сигн.№ ЛС0103;

- „Предложение” с допълнения и изменения на правилник сигн.№ ЛС0103;

- СПИСЪК на частите, подлежащи на задължителна ултразвукова и/или пенетрантна дефектоскопия при извършване на голям периодичен ремонт на електрически локомотиви серии 44 и/или 45 и

- стойността на Допълнителния обем ремонт се определя от конкретното техническо състояние на всеки локомотив, констатиран след демонтажа и разглобяването на всички агрегати, възли, части и последващо извършване на проверки, оразмеряване, дефектоскопия и др., съгласуван от представителите на Възложителя и Изпълнителя, удостоверен с двустранно подписани констативни протоколи с пълното описание на допълнителните ремонтни операции, необходимите резервни части и материали и остойностен по представената от Изпълнителя и съгласувана от Възложителя калкулация, изготвена съгласно ЦЕНОРАЗПИС – **Приложение III.**

**2.3.** Стойността по т.2.1. не подлежи на промяна по време на изпълнение на настоящия договор.

**2.4.** Плащането се извършва в лева, по банков път, в срок до 30 /тридесет/ дни от датата на приемане на необходимите документи за извършване на плащане, представени от ИЗПЪЛНИТЕЛЯ.

**2.5.** Плащането се извършва по сметката на ИЗПЪЛНИТЕЛЯ: Банка: ………….., гр. София, BIC: ……………, IBAN:…………………………...

**2.6.** Условия за извършване на плащането е предоставянето от страна на Изпълнителя на Възложителя на адрес: гр. София, ул.”Иван Вазов” №3, “БДЖ - Пътнически превози” ЕООД, Дирекция “ПЖПС”, отдел „Ремонт на ТПС”, в пет дневен срок от извършване на ремонта на следните документи:

- **фактура в оригинал**, издадена на името на „БДЖ-Пътнически превози” ЕООД с МОЛ: инж.Христо Иванов, на адрес - 1080 София, ул.”Иван Вазов” №3 и съдържаща, освен задължителните реквизити, № и предмет на договора;

- подписан от представители на ВЪЗЛОЖИТЕЛЯ и ИЗПЪЛНИТЕЛЯ **„Опис за ГПР на електрически локомотив №4. ...”,** за извършен ремонт посочен в Фаза 2-А, 2–Б, 2–В и **Фаза 3**;

- двустранно подписани констативни протоколи с пълното описание на извършени допълнителни ремонтни операции /ДР /, вложени резервни части и материали;

- Обр.ЛС002-3/11 – Протокол за предаване на локомотив /ЕМВ/ДМВ в експлоатация след ГПР;

- приемо-предавателни протоколи за върнати демонтирани агрегати, възли и части;

- сертификати за качество за вложени възли, резервни части и агрегати.

**2.7.** При непредставяне в срок и на посочения адрес на цитираните документи, срокът за плащане се удължава с толкова дни, с колкото е закъсняло представянето на документите**.**

1. **СРОК И МЯСТО НА ИЗВЪРШВАНЕ НА УСЛУГАТА**

**3.1. Срок и място за извършване на голям периодичен ремонт (ГПР)**

3.1.1. Място за извършване на голям периодичен ремонт - на територията на Изпълнителя.

3.1.2. Срок за извършване на голям периодичен ремонт–................................................ **/**не по-дълъг от 35 /тридесет и пет/ календарни дни, считано от датата на приемане на локомотива за ремонт.

1. **ТРАНСПОРТИРАНЕ, ПРЕДАВАНЕ И ПРИЕМАНЕ**

**4.1.** Локомотивът се предава за извършване на голям периодичен ремонт и се приема след извършването му на територията на Изпълнителя, от комисии на Възложителя и Изпълнителя, в случай, че ИЗПЪЛНИТЕЛЯТ е лице ситуирано на територията на Република България.

4.1.1. В случай, че ИЗПЪЛНИТЕЛЯТ е лице ситуирано извън територията на Република България транспорта, в рамките на територията на Република България е за сметка на ВЪЗЛОЖИТЕЛЯ, а извън територията на Република България – за сметка на ИЗПЪЛНИТЕЛЯ, съответно от и до гранична гара на Република България.

**4.2.** Възложителят осигурява придвижването на локомотивите за извършване на Голям периодичен ремонт след двустранно съгласуван график.

**4.3.** За предаване на локомотивите за ремонт се изготвя и попълва от Възложителя – по образец **„Опис за ГПР на електрически локомотив №4. ...”.**

Описа съдържа Фаза 1, Фаза 2-А, 2-Б, Фаза 2-В /ремонт по необходимост/ и Фаза 3.

4.3.1. Изготвения и попълнен **„Опис за ГПР на електрически локомотив №4. ...”,** се предоставя на Изпълнителя не по-рано от 10 календарни дни преди подаването на локомотив серия 44 и/или 45 за ГПР.

**4.4.** Локомотивите се предават за ремонт след подписване от Изпълнителя на предоставения от Възложителя **„Опис за ГПР на електрически локомотив №4. ...”**, със записани дата и час за предаване в ГПР и подписване на приемо-предавателен протокол от комисия от упълномощени представители на Възложителя и Изпълнителя.

4.4.1. При предаването на локомотива за голям периодичен ремонт ГПР, се вписва във **Фаза 2-В,** обем – РН /ремонт по необходимост/, ако има констатирани такива.

4.4.1.1. Изпълнителят извършва ремонта по необходимост на електрически локомотив серия 44 или 45, посочен във **Фаза 2-В** в **„Опис за ГПР на електрически локомотив №4. ...”** на стойност до 10% от стойността на ГПР.

4.4.1.2. Изпълнителят има право да извърши пробно пътуване, с представители на Възложителя, за извършване на диагностика на обема ремонт по необходимост /РН/ посочен във **Фаза 2-В.**

4.4.1.2.1. Пробното пътуване по смисъла на 4.4.1.2. се извършва: от представяне на изготвения и попълнен **„Опис за ГПР на електрически локомотив №4. ...”** до предаването на локомотива за голям периодичен ремонт. Пробното пътуване се осъществява при обслужване на графика за движение на влаковете от локомотива /в процес на експлоатация/.

4.4.1.2.2. При необходимост от извършване на пробно пътуване, за целите на диагностиката/ремонта, след предаването на локомотива за голям периодичен ремонт и преди извършването на скоростно-спирачна проба, разходите за пробното пътуване са за сметка на Изпълнителя.

4.4.2. При установяване на повреди по локомотива след изпращането на изготвения опис, същите се вписват в приемо-предавателния протокол и описа за съответния локомотив.

4.4.3. Локомотивът се подава за ремонт на собствен ход.

4.4.4. Локомотивът се подава за ремонт окомплектован с всички агрегати, възли и части.

4.4.5. Локомотивът се предава за ремонт окомплектован с всички технически паспорти, съгласно **ПП\_ПЛС 470/14.**

4.4.6. Възложителят следи за наличието на инвентара в локомотивите и ги оборудва с такъв.

**4.5.** След приключване на ремонтните работи се извършват след ремонтни изпитания на локомотива, за които се подписват от комисия от упълномощени представители на Възложителя и Изпълнителя следните протоколи:

- Обр. ЛС002-9/11 – Протокол за стационарни функционални проби на механичното и електрическо оборудване, устройствата и системите на локомотива след ГПР;

- Обр. ЛС002-0/11 – Протокол за приемане на спирачната система и допълнителното пневматично оборудване след КР/СР/ПР или ревизия на спирачната система;

- Обр. ЛС002-6.4/05 – Карта за измерване на статичното натоварване на колела на 4-осни локомотиви;

- Обр. ЛС002-1/11 – Протокол за скоростно спирачна пътна проба на локомотиви след КР/СР/ПР или ревизия на спирачната система.

4.5.1. За провеждане на пътните проби, Изпълнителят предварително уведомява Възложителя, не по-късно от 7 /седем/ работни дни.

**4.6.** Електрически локомотив серия 44 или 45, се счита за предаден за експлоатация след извършен ГПР**,** когато:

- надлежно е попълнен **„Опис за ГПР на електрически локомотив №4. ...”,** за извършен ремонт посочен в Фаза 2-А, 2–Б, 2–В и **Фаза 3,** с посочени дата и час за предаване в експлоатация след извършен ГПР и са положени подписи на представител/ите на Възложителя и Изпълнителя.

- двустранно са подписани констативни протоколи с пълното описание на извършени допълнителни ремонтни операции /ДР/ с посочени вложени резервни части и материали.

- надлежно е попълнен и подписан Обр.ЛС002-3/11 – Протокол за предаване на локомотив ЕМВ/ДМВ в експлоатация след ГПР.

**4.7.** За дата и час на предаване в експлоатация се счита настъпването на последното от трите горепосочени събития. Приемането на локомотива от Възложителя не освобождава Изпълнителя от отговорност за скрити недостатъци, дефекти и отклонения от Правилниците, незабелязани по време на ремонта, изпитанията и пътните проби или установени в експлоатация през гаранционния период.

**4.8.** Всички демонтирани агрегати, възли и части, заменени с нови от ИЗПЪЛНИТЕЛЯ при извършването на големия периодичен ремонт, на всеки един локомотив по отделно, се предават на Възложителя след съгласуване за дата, час и място с ВЪЗЛОЖИТЕЛЯ и подписване на приемо-предавателен протокол.

**4.9.** При настъпване на повреди на локомотива на железопътна гара или участък от железопътната мрежа на РБългария, при които локомотива е негоден за нормална работа или има опасност от последваща повреда на агрегатите или съставните му части, разходите за придвижването за ремонт по необходимост, са за сметка на ИЗПЪЛНИТЕЛЯ в случаите на повреди възникнали в рамките на гаранционния срок.

**4.10.** При настъпване на застрахователно събитие ИЗПЪЛНИТЕЛЯТ се задължава да предостави всички налични документи за вложени резервни части /сертификати за произход, фактури, единични цени и др./ на ВЪЗЛОЖИТЕЛЯ.

**4.11.** При повреди близки до инцидент или инцидент ИЗПЪЛНИТЕЛЯТ се задължава да предостави на ВЪЗЛОЖИТЕЛЯ всички изискуеми документи по отношение на разследване на инцидента:

- всички налични документи за вложените резервни части /сертификати за произход, фактури, единични цени и др./ и

- техническо състояние и експлоатационна годност на локомотива.

1. **ПРАВА И ЗАДЪЛЖЕНИЯ НА СТРАНИТЕ**

**5.1.** ВЪЗЛОЖИТЕЛЯТ има право:

5.1.1. Да получи от ИЗПЪЛНИТЕЛЯ при посочените в настоящия договор условия, ремонтирани 2 броя електрически локомотиви серии 44 и/или 45, собственост на „БДЖ - Пътнически превози” ЕООД, съгласно т.1.1. и т.1.2.

5.1.2. Да изисква от ИЗПЪЛНИТЕЛЯ да изпълнява в срок и без отклонения голям периодичен ремонт на 2 броя електрически локомотиви серии 44 и/или 45 съгласно Технически изисквания – Приложение № I и Техническото предложение на изпълнителя - Приложение № II от настоящия договор.

5.1.3. Да извършва проверка във всеки момент от изпълнението на договора относно качество, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

5.1.4. Да участва при предаването и приемането на 2 броя електрически локомотиви серии 44 и/или 45 за и от голям периодичен ремонт, заедно с представителите на ИЗПЪЛНИТЕЛЯ.

5.1.5. Да получи отпадналите части/възли при извършването на голям периодичен ремонт на 2 броя електрически локомотиви серии 44 и/или 45, чрез упълномощени лица на ИЗПЪЛНИТЕЛЯ.

5.1.6. Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в Раздел ІХ от настоящия договор.

5.1.7. Да прави рекламации при установяване на некачествено извършена услуга - **голям периодичен ремонт на 2 броя електрически локомотиви серии 44 и/или 45, собственост на „БДЖ - Пътнически превози” ЕООД**, която не е в съответствие с Техническите изисквания на Възложителя и разпоредбите на Правилниците - Приложения към настоящия договор.

5.1.8. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**5.2.** ВЪЗЛОЖИТЕЛЯТ е длъжен:

5.2.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

5.2.2. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

5.2.3. Да подаде за ремонт друг локомотив в случай, че Възложителят разполага с локомотив изминал пробег за Голям периодичен ремонт, при констатация по т.5.3.4.

**5.3.** ИЗПЪЛНИТЕЛЯТ има право:

5.3.1. Да получи уговореното възнаграждение при условията и в сроковете, посочени в настоящия договор.

5.3.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

5.3.3. Да извърши пробно пътуване с представители на Възложителя, за извършване на диагностика на обема ремонт по необходимост /РН/ посочен във **Фаза 2-В** в **„Опис за ГПР на електрически локомотив №4. ...”.**

5.3.4. Да откаже извършването на ГПР на локомотив със стойност на допълнителен ремонт по необходимост над 10% от стойността на ГПР, ако Възложителя откаже да съгласува изготвената от Изпълнителя калкулация на допълнителния ремонт по необходимост, като върне отказания за ГПР локомотив в състоянието, в което е получен за ремонт от Изпълнителя.

**5.4.** ИЗПЪЛНИТЕЛЯТ e длъжен:

5.4.1. Да извърши, при условията на настоящия договор, **голям периодичен ремонт на 2 броя електрически локомотиви серии 44 и/или 45, собственост на „БДЖ - Пътнически превози” ЕООД**, в съответствие с изискванията на т.1.1. и т.1.2. от настоящия договор.

5.4.2. Изпълнителят извършва ремонта по необходимост на електрически локомотив серия 44 или 45, посочен във Фаза 2-В в „Опис за ГПР на електрически локомотив №4. ...” на стойност до 10 % от стойността на ГПР.

5.4.3. Да осигури всички необходими за изпълнение на услугата консумативи, материали, агрегати и възли, придружени с сертификати за качество.

5.4.4. Всички отпаднали от ремонта - агрегати, възли и части, заменени с нови от ИЗПЪЛНИТЕЛЯ, подлежат на връщане на ВЪЗЛОЖИТЕЛЯ след съгласуване за дата, час и място с ВЪЗЛОЖИТЕЛЯ и подписване на приемо-предавателен протокол*.*

5.4.5. Да върне отказания локомотив за ГПР по т.5.3.4., в състоянието, в което е получен за ремонт по двустранно подписан приемо-предавателен протокол.

5.4.6. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

5.4.7. Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

1. **КАЧЕСТВО. ГАРАНЦИОНЕН СРОК**

**6.1.** ИЗПЪЛНИТЕЛЯТ се задължава да извърши, при условията на настоящия договор, голям периодичен ремонт на 2 броя електрически локомотиви серии 44 и/или 45, собственост на „БДЖ - Пътнически превози” ЕООД, в съответствие с изискванията на:

- “Правилник за деповски ремонт и поддържане на електрически локомотиви на БДЖ” – сигн.№ ЛС0103,

- „Предложение” с допълнения и изменения на правилник сигн.№ ЛС0103 – **Приложение № I.1**,

- СПИСЪК на частите, подлежащи на задължителна ултразвукова и/или пенетрантна дефектоскопия при извършване на голям периодичен ремонт на електрически локомотиви серии 44 и/или 45 - **Приложение № I.2**,

- правилници, предписания, методики, измервателни карти свързани с ремонта на ТПС в „БДЖ – Пътнически превози” ЕООД, списък на които е приложен към Техническите изисквания на Възложителя,

- Техническото предложение на изпълнителя – **Приложение № II**,

- ЦЕНОРАЗПИС на Изпълнителя с посочен обем ремонтно – възстановителни дейности, които биха потенциално възникнали извън задължителната част, с посочени: наименование на операцията, наименование на частта/възела, който трябва да бъде подменен/ремонтиран, труд в човекочасове и стойност, както и стойност на резервната част/възел –**Приложение № III**.

**6.2. Гаранционен срок за извършен Голям периодичен ремонт /ГПР/** - .............../не по-кратък от 1 /eдин/ месец/.

**6.3.** Гаранционните срокове започват да текат от датата на приемане на локомотива от голям периодичен ремонт и текат по отделно за всеки локомотив.

**6.4.** Всички новодоставени агрегати, възли или резервни части, които се влагат при извършването на голям периодичен ремонт, трябва да бъдат оригинални или еквивалент и да отговарят на техническите изисквания на каталожни/партидни номера от каталога на производителя на всеки агрегат, възел и част от комплектовката на електрическия локомотив серия 44 или 45. Всички новодоставени агрегати, възли или резервни части, трябва да бъдат придружени от сертификат за качество**,** а ИЗПЪЛНИТЕЛЯТ се задължава да ги предоставя на ВЪЗЛОЖИТЕЛЯ при представяне на фактура за плащане.

**6.5.** Всички агрегати, възли и части, на които е извършен ремонт/възстановяване от Изпълнителя е необходимо да бъдат придружени от сертификат за качество, оформен с оригинален подпис и печат с вписано заключение за съответствието с техническите изисквания на каталожни/партидни номера от каталога на производителя на всеки агрегат, възел и част от комплектовката на електрическия локомотив серия 44 или 45. ИЗПЪЛНИТЕЛЯТ се задължава да предоставя сертификатите на ВЪЗЛОЖИТЕЛЯ при представяне на фактура за плащане.

1. **РЕКЛАМАЦИИ**

**7.1.** При възникване на обстоятелства за рекламация, гаранционните срокове се увеличават с времето, през което електрическият локомотив е бездействал до уреждане и отстраняване на рекламационния дефект.

**7.2.** ИЗПЪЛНИТЕЛЯТ носи пълна имуществена отговорност за вреди, причинени пряко и/или косвено в резултат на извършен голям периодичен ремонт на 2 броя локомотиви серии 45 и/или 46 до изтичане на оферирания от изпълнителя гаранционен срок.

**7.3.** В случай на пострадали хора в следствие на извършен голям периодичен ремонт на 2 броя локомотиви серии 45 и/или 46, обезщетенията, които им се дължат, са за сметка на ИЗПЪЛНИТЕЛЯ.

**7.4.** ИЗПЪЛНИТЕЛЯТ отстранява за своя сметка скрити дефекти и недостатъци, появили се в гаранционните срокове по т.6.2.

**7.5.** Рекламациите се удостоверяват с протокол между представители на страните, за чието разглеждане и съставяне Изпълнителят е длъжен да се яви или да изпрати свой представител, в 5 /пет/ дневен срок от поканата, на посочения от Възложителя адрес. В случай на неявяване или непостигане на споразумение, рекламацията се удостоверява от независима организация за контрол.

**7.6.** Локомотивът се счита за приет от рекламационен ремонт след подписване на Обр.№ЛС002-5/86 – Протокол за удължаване на гаранционния срок на локомотив /МВ подемен/среден/капитален ремонт/ ГПР.

1. **ГАРАНЦИЯ ЗА ИЗПЪЛНЕНИЕ**

**8.1.** Гаранцията е в размер на **……………../ ………./ лв.**, което представлява **5 % от общата стойност на договора без ДДС**, дължима на “БДЖ – Пътнически превози” ЕООД и се представя в една от следните форми: безусловна и неотменяема банкова гаранция или застраховка, в оригинал със срок на валидност 30 /тридесет/ дни след изтичане на срока на договора или парична сума /депозит/, внесена по банковата сметка на ВЪЗЛОЖИТЕЛЯ: „БДЖ - ПЪТНИЧЕСКИ ПРЕВОЗИ” ЕООД - „ОББ” АД, гр. София, клон Света София, IBAN:BG 57 UBBS 80021052226520, BIC: UBBSBGSF.

**8.2.** Гаранцията за изпълнение /когато е банкова гаранция или застраховка/ се усвоява от ВЪЗЛОЖИТЕЛЯ чрез декларация до съответната банка или застраховател, че ИЗПЪЛНИТЕЛЯТ е в нарушение на договора, без да е необходимо посочване на конкретни обстоятелства или представяне на доказателства.

**8.3.** При усвояване на гаранция, която е под формата на внесен депозит, ВЪЗЛОЖИТЕЛЯТ писмено уведомява ИЗПЪЛНИТЕЛЯ, за решението си и за размера на усвоената част от гаранцията.

**8.4.** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**8.5.** В случай, че гаранцията за изпълнение е под формата на депозит (парична сума), преведена по сметка на Възложителя, същият се задължава да възстанови на Изпълнителя сумата на гаранцията, намалена със сумите, усвоени по реда на раздел IХ., до 30 /тридесет/ дни след изтичане на срока на договора.

1. **НЕУСТОЙКИ**

**9.1.** При забавено или неточно изпълнение на договора, Изпълнителят дължи на Възложителя неустойка в размер до 0,5 % от стойността на неизпълнената част от договора за всеки просрочен ден, но не повече от 10 % от стойността му.

**9.2.** ВЪЗЛОЖИТЕЛЯТ приспада начислените по предходните клаузи неустойки, от Гаранцията за изпълнение на договора, или от която и да е друга сума, дължима на ИЗПЪЛНИТЕЛЯ по този договор.

**9.3.** При закъснение на плащането Възложителят дължи обезщетение на Изпълнителя в размер на 0,5% от неизпълнението върху забавената сума за всеки ден закъснение, но не повече от 10 % от неизпълнението. Възложителят ще изплати сумите на неустойката за забавено плащане в рамките на 10 (десет) календарни дни, след писменото искане от Изпълнителя.

1. **СПОРОВЕ**

**10.1.** Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**10.2.** В случай, че не бъде постигнато съгласие по т. 10.1, всички спорове, породени от този договор или отнасящи се до него, могат да бъдат решавани чрез медиация.

**10.3.** В случай, че не бъде постигнато съгласие по т. 10.2, всички спорове, породени от този договор или отнасящи се до него, ще бъдат разрешавани по съдебен ред.

**10.4.** Медиацията не е задължителна преди отнасяне на спора за решаване по съдебен ред.

1. **ФОРСМАЖОР**

**11.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" /форсмажор/.

**11.2.** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в **5-дневен срок** да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документите издадени от компетентните органи, удостоверяващи наличието на форсмажор.

1. **СЪОБЩЕНИЯ**

**12.1.** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на Възложителя и Изпълнителя.

**12.2.** За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс;

- датата на приемането на съобщение по електронен път със **задължително потвърждение**, че съобщението е получено.

**12.3.** За валидни адреси за приемане на съобщения, свързани с изпълнението на настоящия договор и предаване на документи по т. 2.6. от договора се смятат:

**ЗА ВЪЗЛОЖИТЕЛЯ: ЗА ИЗПЪЛНИТЕЛ:**

гр. София 1080

ул."Иван Вазов" № 3

отдел:„Ремонт на ТПС”

инж. Илия Гергов

Тел. 0884 227361

Ел.адрес: relokpp@abv.bg, *ли*

ilia.gergov@abv.bg

**12.4.** При промяна на адреса, съответната страна е длъжна да уведоми другата в тридневен срок от промяната. В случай, че страна не изпълни това задължение, то всички съобщения изпратени на адреса, посочен в чл.12.3 ще се считат за редовно получени.

1. **ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.**

**13.1.** Съгласно разпоредбата на чл.116 от ЗОП, настоящият договор може да бъде изменян само при наличието на посочените в същия текст основания.

**13.2.** При настъпване на форсмажорни обстоятелства по т.11.2. срокът на действие на настоящия договор се удължава с тяхното времетраене.

**13.3.** Договорът, може да бъде прекратен предсрочно:

1. с изтичане на срока, за който е сключен;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. с окончателното му изпълнение;

6. по реда на чл.118, ал.1 от ЗОП;

7. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**13.4.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по ДОГОВОРА;

4. използва подизпълнител, без да е декларирал това в офертата си или ползва подизпълнител, различен от посочения в офертата му;

5. бъде обявен в несъстоятелност или когато е в производство по ликвидация;

6. в други предвидени от закона случаи.

**13.5.** ИЗПЪЛНИТЕЛЯТ може да прекрати ДОГОВОРА без предизвестие, когато ВЪЗЛОЖИТЕЛЯТ:

1. забави изпълнението на някое от задълженията си с повече от пет работни дни;

2. не изпълни точно някое от задълженията си по ДОГОВОРА;

3. бъде обявен в несъстоятелност или когато е в производство по ликвидация;

4. в други предвидени от закона случаи.

**13.5.** ВЪЗЛОЖИТЕЛЯТ и ИЗПЪЛНИТЕЛЯТ могат да прекратят ДОГОВОРА едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

**13.6.** За всички неуредени в този договор въпроси се прилагат разпоредбите на Търговския закон и другите приложими разпоредби на действащото в Република България законодателство.

Настоящият договор се състои от 11 /единадесет/ страници и се състави, подписа и подпечата в два еднообразни екземпляра, по един за всяка от страните.

**ПРИЛОЖЕНИЯ:**

1. **Приложение № I** – Технически изисквания на Възложителя;

2. **Приложение № І.1.** - „Предложение” с допълнения и изменения на правилник сигн.№ ЛС0103;

2. **Приложение № І.2.** – СПИСЪК на частите, подлежащи на задължителна ултразвукова и пенетрантна дефектоскопия при извършване на голям периодичен ремонт на електрически локомотиви серии 44 и/или 45;

3. **Приложение № ІІ.** – Техническо предложение на ИЗПЪЛНИТЕЛЯ

4. **Приложение № ІІІ** - ЦЕНОРАЗПИС на Изпълнителя с посочен максимален обем ремонтно – възстановителни дейности, които биха потенциално възникнали извън задължителната част, като за всяка дейност се посочени: наименование на операцията, наименование на частта/възела, който трябва да бъде подменен/ремонтиран, труд в човекочасове и стойност, както и стойност на резервната част/възел.

**ВЪЗЛОЖИТЕЛ: ИЗПЪЛНИТЕЛ:**

**инж. Христо Иванов**

*Управител на*

*„БДЖ – Пътнически превози” ЕООД*